wickkiey/tamil-wikipedia-markdown huggingface dataset:
# வஞ்சிப்பா

**வஞ்சிப்பா** என்பது தமிழ் யாப்பிலக்கணம் கூறும் பாவகைகளுள் ஒன்று.  

பாவகைகளுக்கு அடிப்படையான ஓசை வகைகளுள், தூங்கலோசையே வஞ்சிப்பாவுக்கு அடிப்படையாகும்.  

வஞ்சி போல் நடக்கும் அடிகளைக் கொண்டதால் இதனை வஞ்சிப்பா என்றனர் என்று யாப்பருங்கலம் விருத்தி உரை கூறுகிறது.  

வஞ்சிப்பாவின் அடிகளில் அமையும் சீர்களின் தன்மை மற்றும் அவற்றின் எண்ணிக்கை ஆகியவற்றைப் பொறுத்து வஞ்சிப்பாக்கள் இரு வகையாக உள்ளன.  

அவை,  
1. குறளடி வஞ்சிப்பா
1. சிந்தடி வஞ்சிப்பா
எனப்படும். குறளடி என்பது இரண்டு சீர்களைக் கொண்ட அடியைக் குறிக்கும். எனவே குறளடி வஞ்சிப்பாக்களில் ஒவ்வொரு அடியிலும் இரண்டு சீர்கள் காணப்படும். சிந்தடி என்பது மூன்று சீர்களால் அமைந்த அடியைக் குறிக்கும். எனவே மூன்று சீர்களால் அமைந்த அடிகளைக் கொண்ட வஞ்சிப்பா சிந்தடி வஞ்சிப்பா ஆகும். இச் சீர்கள் மூன்று அசைகள் கொண்டவையாகவோ அல்லது நான்கு அசைகள் கொண்டவையாகவோ இருக்கலாம். மூவசைச் சீர்களாயின் அவை வஞ்சிச்சீர் என அழைக்கப்படும், நிரையசையை இறுதியில் கொண்ட சீர்களாக இருத்தல் வேண்டும். நான்கு அசைகளைக் கொண்ட சீர்கள் ஆயின் அவையும் நிரை அசையில் முடியும் சீர்களாக இருத்தல் வேண்டும்.  

வஞ்சிப்பாவில் பெரும்பாலும் கனிச்சீர்களும், இருவகை வஞ்சித்தளையும் வரும். சிறுபான்மையாக பிற சீரும், தளையும் வரும்.  

வஞ்சிப்பா குறைந்த அளவாக மூன்று அடிகளைக் கொண்டிருக்கும். தேவையைப் பொறுத்து அடிகளின் எண்ணிக்கை இதற்கு மேல் எத்தனையும் இருக்கலாம். வஞ்சிப்பாக்களின் முடிவில் தனிச்சொல், சுரிதகம் ஆகிய உறுப்புக்களும் அமைந்திருக்கும். சுரிதகம் எப்பொழுதும் ஆசிரியச் சுரிதகமாகவே இருக்கும்.  

;குறளடி வஞ்சிப்பா  

“பூந்தாமரைப் போதலமர  
தேம்புனலிடை மீன்றிரிதரும்  
வளவயலிடைக் களவயின்மகிழ்  
வினைக்கம்பலை மனைச்சிலம்பவும்  
மனைச்சிலம்பிய மணமுரசொலி  
வயற்கம்பலைக் கயலார்ப்பவும்  
நாளும்  
மகிழும் மகிழ்தூங் கூரன்  
புகழ்த லானப் பெருவண் மையனே”  

‘நாளும்’ என்பது தனிச்சொல். செய்யுள் இரண்டடி ஆசிரியச் சுரிதகத்தால் முடிந்தது.  

; சிந்தடி வஞ்சிப்பா  

“கொடிவாலன குருநிறத்தன குநற்தாளன  
வடிவாளெயிற் றழலுளையன வள்ளுகிரன  
பணையெருத்தி னிணையரிமா னணையேறித்  
துணையல்லாத் துறவுநெறிக் கிறைவனாகி  
எயினடுவ ணினிதிருந் தெல்லோர்க்கும்  
பயில்படுவினைப் பத்திமையிற் செப்பினோன்  
புணையெனத்  
திருவுறு திருந்தடி திசைதொழ  
விரிவுறு நற்கதி வீடுநனி யெளிதே.”  

புணையென என்பது தனிச்சொல். இந்தச் செய்யுள் இரண்டடி ஆசிரியச் சுரிதகத்தால் முடிந்தது.
# அறிவியல் புனைவு

அறிவியல் அம்சங்களை சாரமாக அல்லது பின்புலமாக கொண்டு கற்பனையுடன் கலந்து ஆக்கப்படும் படைப்புக்களே **அறிவியல் புனைவு** அல்லது **அறிபுனை** ஆகும். "அமெரிக்கன் ஹெரிடேஜ் ஆங்கில மொழி அகராதி" அறிவியல் புனைவுகளை "அறிவியல் முன்னேற்றம் மற்றும் அறிவியல் சித்தாந்தங்களை தன் கருவில் ஒரு பாகமாகவோ அல்லது கதைக்கருவின் பின்புலமாகவோ கொண்ட புனைவு, குறிப்பாக வருங்கால அறிவியல் சாத்தியக்கூறுகளை உள்ளடக்கியது". என கூறுகிறது.  

கட்டுரை, சிறுகதை, நாவல், கவிதை, திரைப்படம் என பல வடிவங்களில் அறிவியல் ஆக்கம் இருக்கலாம். அறிவியல் ஆக்கங்கள் கற்பனையான கதைப்புலத்தில், ஆனாலும் நடக்கக்கூடியதாக, அதாவது இயற்கைக்கு மீறியதாக அல்லாமல் இருக்கும். எதிர்காலத்தைப் பின்புலமாகக் கொண்டதாக, அதிக முன்னேற்றமடைந்த அறிவியல் மற்றும் தொழில்நுட்பத்தைப் பயன்படுத்துவதாக, விண்வெளிப் பயணம், வேற்றுக்கிரக வாசிகள், இயல்புகடந்த நிகழ்வுகள் நடைபெறுவதாக **அறிவியல் புனைவுகள்** அமையும். அறிவியல் கண்டுபிடிப்புகளின் பின்விளைவுகளை ஆராய்வது அறிவியல் புனைவுகளின் முக்கியமான மையக் கருத்தாகவுள்ளது, இதன் மூலம் அறிவியல் புனைவானது *சிந்தனைகளின் இலக்கியம்* என்றும் கூறப்படுகிறது.  

## இயல்புகள்
வெவ்வேறானதும் நடக்கக்கூடியதுமான எதிர்கால உலகத்தைப் பற்றி பகுத்தறிவோடு ஆராய்வதாக **அறிவியல் புனைவு**கள் அமையும். புனைவின் அடிப்படையில் அறிவியல் புனைவுகள் அதிபுனைவுகளோடு ஒத்துப்போகும், ஆனால், அறிவியல் புனைவுகள் நடைபெறும் நிகழ்வுகளும் அதில் இடம்பெறும் கதாபாத்திரங்களும் அறிவியல் கருதுகோட்களின் அடிப்படையிலும் எதிர்காலத்தில் அறிவியல் மேம்பாட்டின் மூலம் நிகழக்கூடியதாகவும் இருக்கும்(எனினும் சில கதாபாத்திரங்கள் அல்லது கருத்துகள் முற்றிலும் கற்பனையானதாகவும் அமையும்).  

வழக்கமாக அறியப்பட்டிருக்கும் நிதர்சனங்களிலிருந்து அறிவியல் புனைவுகளில் விவரிக்கப்படும் நிகழ்வுகள், இடங்கள் மற்றும் கதாபாத்திரங்கள் வேறுபட்டிருக்கும். ஏறக்குறைய அனைத்து அறிவியல் புனைவுகளும் வாசகர் அல்லது பார்வையாளரின் கற்பனைகளும் முக்கிய பங்காற்றும். மேலும், அவற்றில் கூறப்பட்டிருக்கும் பல்வேறு கருதுகோட்களும் கதையோட்டத்திலேயே பின்னர் விவரிக்கப்படும் அல்லது வாசகரின் கற்பனைக்கே விடப்படும். அறிவியல் புனைவின் முக்கிய அங்கங்கள்:  
- எதிர்காலம், வெவ்வேறான காலக்கோடுகள், அல்லது அறியப்பட்ட வரலாற்றிலிருந்தும் தொல்பொருளியறிவியலிலிருந்து மாறுபட்டதாகவும் அமைந்த கடந்தகாலம் ஆகியவை.
- விண்வெளியில் நடைபெறும் நிகழ்வுகள், முக்கியமாக விண்வெளிப் பயணங்கள்.
- வேற்றுக்கிரகவாசிகள், விகாரிகள், மனிதப்போலி எந்திரங்கள் போன்ற கதாபாத்திரங்கள்.
- தற்காலத்தில் இல்லாத, எதிர்காலத்தில் கண்டுபிடிக்கப்படக்கூடிய தொழில்நுட்பங்கள்.
- தற்காலத்தில் நிறுவப்பட்டிருக்கும் அறிவியல் கருதுகோட்களோடு ஒத்துப்போகாத ஆயினும் நடைபெறக்கூடிய கருதுகோட்கள் இடம்பெற்றிருக்கும் (எ-கா: ஒளியை-விட-வேகமாகப் பயணித்தல், காலப்பயணம் போன்றவை)
- புதிய மற்றும் வழக்கத்து மாறான அரசியல் மற்றும் சமூக அமைப்புகள்.
- மனக் கட்டுப்பாடு, தொலைவிலுணர்தல், தொலைவியக்கல் (பொருட்களை தொடாமல் நகர்த்துதல்) மற்றும் தொலைப்பெயர்த்தல் போன்ற இயல்புகடந்த திறன்கள்.
- மற்ற அண்டங்கள் மற்றும் அதிக பரிமாணங்களும் அவற்றினிடையே பயணித்தல் ஆகியவை.

## தமிழில் அறிவியல் புனைவு
- ராஜேஷ்குமார்
- ஜெயமோகன்
- சுஜாதா
- அரவிந்தன் நீலகண்டன்
- ராஜ்சிவா

## உலக அளவில் முக்கியமான அறிவியல் புனைவு எழுத்தாளர்கள்
- ஆர்தர் சி. கிளார்க்
- ஜார்ஜ் ஆர்வெல்
- ஐசக் அசிமோவ்
- பிலிப் கே டிக்
- எச். ஜி. வெல்சு
- ஜார்ஜ் ஆர். ஆர். மார்ட்டின்
# தண்ணியூற்று



**தண்ணியூற்று** (*Thanniyutru*) அல்லது **தண்ணீரூற்று**, இலங்கையின் வட மாகாணத்தில் முல்லைத்தீவு மாவட்டத்தில் கரைதுறைப்பற்று உதவி அரசாங்க அதிபர் பிரிவில் அமைந்துள்ள ஒரு கிராமம். இது ஒரு அழகான, செழிப்பான விளைநிலத்தால் சூழப்பெற்ற கிராமம். ஊற்றக்கரைப்பகுதியில் காணப்படும் இயற்கையான தண்ணீர் ஊற்றின் காரணமாக அமைந்தது இப்பெயராகும். இவ்விடத்தின் பெயருக்கேற்பவே இவ்விடத்தின் தண்ணீர் மிகவும் சுவையானது. முல்லைத்தீவு நகரத்திலிருந்து மாங்குளம் வீதியில் 7 கிலோமீட்டர் தூரத்தில் அமைந்துள்ளது. இதன் பெயருக்கு ஏற்ப நீர் செழிப்பு மிகுதியான ஒரு வளம்மிக்க ஊராகும். (தண்ணீர்+ஊற்று = water-spring)  

வன்னிப் பெருநிலப்பரப்பில் அழகான, செழிப்பான பகுதியாகிய இப்பிரதேசத்தில் ஒப்பீட்டளவில் மக்கள் செறிவான பிரதேசமாகும்.  

## ஆலயங்கள்
- ஊற்றங்கரை சித்தி விநாயகர் ஆலயம்

## பாடசாலைகள்
- தண்ணீரூற்று இந்து தமிழ் கலவன் பாடசாலை
- தண்ணியூற்று சீ. சீ. தமிழ் கலவன் பாடசாலை
- தண்ணீரூற்று முஸ்லீம் வித்தியாலயம்
# கேரள ஆறுகளின் பட்டியல்

கேரளத்தில் மொத்தம் 44 ஆறுகள் ஓடுகின்றன. இவற்றில் 41 ஆறுகள் மேற்குத் தொடர்ச்சி மலையில் தோன்றி வருகின்றன.  

கேரளத்தின் மேற்கு நோக்கிப் பாயும் ஆறுகளும் அவற்றின் துணையாறுகளும் கீழே பட்டியல் இடப்பட்டுள்ளன. இந்த ஆறுகள் அனைத்தும் மேற்குத் தொடர்ச்சி மலையில் உற்பத்தியாகி மேற்கு நோக்கிப் பாய்ந்து கேரளக் காயல்களிலோ அல்லது அரபிக்கடலிலோ சென்று சேர்கின்றன. ஆறுகளின் நீளம் கிலோ மீட்டர்களில் அடைப்புக் குறிக்குள் கொடுக்கப்பட்டுள்ளது.  

கபினி, பவானி, பம்பார் ஆகியன கிழக்கு நோக்கிப் பாய்கின்றன. இவற்றுள் கபினி கர்நாடகத்திற்கும் மற்ற இரண்டும் தமிழ்நாட்டிற்குள்ளும் பாய்கின்றன.  

- பெரியாறு (244)
  - இடமலயாறு
  - செறுதோணிப்புழா
  - முல்லையாறு
  - முதிரப்புழா
  - பெரிஞ்சான்குட்டி ஆறு
- பாரதப்புழா (209)
  - தூதப்புழா
  - காயத்ரிப்புழா
  - கல்‌ப்பாத்திப்புழா
  - கண்ணாடிப்புழா
- பம்பா ஆறு (196)
- சாலியாறு (169)
- சாலக்குடிப்புழா (169)
- கடலுண்டிப்புழா (130)
- அச்சன்‌கோவிலாறு (128)
- கல்லடா ஆறு (121)
- மூவாற்றுபுழாயாறு (121)
- வளப்பட்டணம் ஆறு (110)
- சந்திரகிரி புழா (105)
- மணிமலையாறு (90)
- வாமனபுரம் ஆறு (88)
- குப்பம் ஆறு (88)
- மீனச்சிலாறு (78)
- குற்யாடி ஆறு (74)
- கரைமனையாறு (68)
- ஷிரீய ஆறு (68)
- கரிங்கோட் ஆறு (64)
- இத்திக்கரையாறு (56)
- நெய்யாறு (56)
- மாகிப்புழா (54)
- கீச்சேரி ப்புழா (51)
- பிரம்பா ஆறு (51)
- உப்பாள ஆறு (50)
- கருவண்ணூர் ஆறு (48)
- அஞ்சரக்கண்டியாறு (48)
- திரூர் புழா (48)
- நிலேஷ்வரம் ஆறு (46)
- பள்ளிக்கல் ஆறு (42)
- கோரப்புழா (40)
- மோக்ரால் ஆறு (34)
- காவேரிப்புழா (31)
- புழாக்கல் ஆறு (29)
- மானம் ஆறு (27)
- தலச்சேரி ஆறு (28)
- சிற்றேரி ஆறு (25)
- கல்லாயிப்புழா (22)
- ராமபுரம் ஆறு (19)
- அயிரூர் ஆறு (17)
- பாங்கர மஞ்சேசுவர ஆறு (16)
## ஆதாரம்
# ஆயங்குடி



**ஆயங்குடி** (*Ayangudi*), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம் காட்டுமன்னார்கோயில் வட்டத்தில் இருக்கும் ஓர் ஊராட்சி ஆகும்.ஆயர்கள் (ஆயன்) இடையர்கள்; ஆடு, மாடுகளை மேய்ப்பவர்கள் அதிகமாக இப்பகுதியில் வாழ்ந்து வந்ததால் இவ்வூருக்கு ஆயன்குடி என்று பெயர். பின்னாட்களில் இது ஆயங்குடி என்று பெயர் மாறி உள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1,817 மக்கள் இங்கு வசிக்கின்றார்கள் இவர்களில் 898 ஆண்கள், 929 பெண்கள் ஆவார்கள். ஆயங்குடி மக்களின் சராசரி கல்வியறிவு 79.47% ஆகும், இதில் ஆண்களின் கல்வியறிவு 91%, பெண்களின் கல்வியறிவு 60% ஆகும். காட்டுமன்னார்கோயில் மக்கள் தொகையில் 14.69% ஆறு வயதுக்குட்பட்டோர் ஆவார்கள்.  

## பொது
ஆயங்குடி எங்கு பார்த்தாலும் பசுமை சூழ்ந்த முற்றிலும் நெல் விவசாயத்தை முதன்மைத் தொழிலாகக் கொண்டது. மேற்கு புறத்திலிருந்து வடக்கு புறம் ஓடுகின்ற வடவாறும் தெற்கே ஓடுகின்ற கொள்ளிடமும் முக்கிய நீர் ஆதாரங்கள் ஆகும .  

சுமார் பத்தாயிரத்திற்கு மேற்பட்ட மக்கள் தொகை கொண்ட இவ்வூரில் ஒரு மழலையர் பள்ளி , ஒரு உயர்நிலைப் பள்ளி, இரண்டிற்கு மேற்பட்ட இஸ்லாமிய பாட கல்லூரிகள், அரசு மருத்துவமனை, இந்தியன் வங்கி மற்றும் தபால் அலுவலகம் ஆகிய வசதிகள் உள்ளது.  

இவ்வூரின் மக்கள் தொகையில் பெரும்பான்மையினர் இஸ்லாமியர்கள், ஆயங்குடி  ஒன்பது பள்ளிவாசல்களை கொண்ட ஊராகும். இந்துக்களும் கனிசமான அளவில் இங்கு குடியிருக்கின்றனர்.  

அருகில் உள்ள சிறுநகரங்கள் காட்டுமன்னார்கோயில் மற்றும் இலால்பேட்டை பேரூராட்சிகள். கும்பகோணம், மயிலாடுதுறை, சிதம்பரம், கடலூர், புதுச்சேரி மற்றும் நெய்வேலி என்பன இவ்வூரைச் சுற்றி உள்ள பெருநகரங்கள் ஆகும். இந்த ஊர்களில் இருந்தும் மற்றும் திருச்சி, சென்னை ஆகிய மாநகரங்களில் இருந்தும் பேருந்து வசதிகள் உள்ளது.  

ஒரு நூற்றாண்டுக்கும் மேலாக ஆயங்குடியைச் சார்ந்தவர்கள் சிங்கப்பூர், மலேசியா, வியட்நாம் ஆகிய நாடுகளுக்கு சென்றிருந்தாலும், சமீப காலமாக அதிகமானவர்கள் வளைகுடா நாடுகளில் வேலை செய்து வருகிறார்கள்.  

நூற்றுக்கும் அதிகமான பட்டதாரிகளையும், ஐந்து கல்லூரி பேராசிரியர்களையும், ஐந்து மருத்துவர்களையும் கொண்டிருப்பதும், அவர்களின் கூட்டு முயற்சியால் தனியாக ஒரு தொடக்கப்பள்ளி நடத்தப்பட்டு வருவதும் சிறப்பிற்குரிய விதயமாகும்.
# படிமம்:Patrice Lumumba Photo 1960 b.gif

Official Congo government portrait of Patrice Lumumba as the Prime Minister of the Democratic Republic of the Congo, 1960.  
## Fair use for பத்திரிசு லுமும்பா
The image linked here is claimed to be used under fair use as:  
1. it is a historically significant photo of a famous individual;
1. the photo is only being used for informational purposes.
# தமிழ்த் திரைப்படங்களின் பட்டியல், 2008



2008 ஆம் ஆண்டில் வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. பழனி
1. பீமா
1. வாழ்த்துகள்
1. காளை
1. பிரிவோம் சந்திப்போம்
1. பிடிச்சிருக்கு
1. தொடக்கம்
1. இந்திரலோகத்தில் நா. அழகப்பன்
1. அஞ்சாதே
1. சிலநேரங்களில்
1. தங்கம்
1. சாது மிரண்டா
1. காதல் கடிதம்
1. நெஞ்சத்தை கிள்ளாதே (2008)
1. வள்ளுவன் வாசுகி
1. தூண்டில்
1. வம்புச் சண்டை
1. தோட்டா
1. சண்ட
1. நேபாளி
1. தரகு
1. யாரடி நீ மோகினி
1. சந்தோஷ் சுப்பிரமணியம்
1. அறை எண் 305ல் கடவுள்
1. இன்பா
1. தோழா
1. குருவி
1. தசாவதாரம்
1. முனியாண்டி விலங்கியல் மூன்றாம் ஆண்டு
1. சுப்பிரமணியபுரம் (திரைப்படம்)
1. ஆயுதம் செய்வோம்
1. காத்தவராயன்
1. பாண்டி
1. அரசாங்கம்
1. சிலந்தி
1. வல்லமை தாராயோ
1. வேதா
1. சண்டை
1. கண்ணும் கண்ணும்
1. வைத்தீஸ்வரன்
1. வெள்ளித்திரை
1. சிலநேரங்களில்
1. அக்கு
1. தாம் தூம்
1. குசேலன்
1. சத்யம்
1. ஜெயங் கொண்டான்
1. சரோஜா
1. உளியின் ஓசை
1. ராமன் தேடிய சீதை
1. வாரணம் ஆயிரம்
1. பூ
1. ஏகன்
1. அபியும் நானும்
1. சிலம்பாட்டம்
1. பச்சை நிறமே

---
# சுருக்கச் சொல்


ஒரு நீண்ட சொல்லை அல்லது பெயரை சுருக்கமாக எடுத்தாள்வதை அந்த சொல்லின் சுருக்கச் சொல் அல்லது சுருக்கம் எனலாம். நபர்களின் பெயர்கள், அமைப்புகளின் பெயர்கள், இடங்களின் பெயர்கள், கருத்துருக்கள் என பல வகையான சொற்கள் இவ்வாறு சுருக்கமாக எடுத்தாளப்படுகின்றன.  

ஆங்கில எழுத்துக்களைப் போல் தமிழில் capital எழுத்துக்கள் இல்லாததால், abbreviationகளை தமிழில் எழுதும்போது இடையில் புள்ளி வைத்து எழுதுவது நல்லது  

- அ.கே.கே
- எ.கா - எடுத்துக்காட்டு
- த.வி - தமிழ் விக்கிப்பீடியா
- த.நா - தமிழ் நாடு
- இல. - இலக்கம் ?
- தி.மு.க
- அ.தி.மு.க
- நி.வ.தி - நிறுவன வளத் திட்டமிடல்

## இவற்றையும் பாக்க
- குறும்பெயர்
- கூட்டுச் சொல்
# இரண்டாம் உலகப் போரின் நேச நாட்டுத் தலைவர்கள்

(ஐக்கிய நாடுகள்), வின்சன்ட் சர்ச்சில் (ஐக்கிய இராச்சியம்), 1943 ல் கெய்ரோ மாநாட்டில் இரண்டாம் உலகப்போருக்காக சந்தித்தபொழுது]]  
,ரூசுவெல்ட்,சுடாலின் .]]  

இரண்டாம் உலகப்போரின் போது நேச நாட்டுப்படைகளுடன் இணைந்து போரிட்ட அல்லது அவற்றுக்கு துணைப் போண நாடுகளின் முக்கிய அரசியல் படைதுறை சார் தலைவர்கள் **இரண்டாம் உலகப் போரின் நேச நாட்டுத் தலைவர்கள்** என கூட்டாக அழைக்கப்படுகின்றனர். இத்தலைவர்கள் படைத்துறை மானோவியல் தொழிநுட்பத் துறைகளில் புதிய முறையிலான போரை முன்னெடுக்க வேண்டியிருந்தது.
# இரண்டாம் உலகப் போரின் அச்சு நாட்டுத் தலைவர்கள்


**இரண்டாம் உலகப் போரின் அச்சு நாட்டுத் தலைவர்கள்** இரண்டாம் உலகப் போரின் முக்கிய அரசியல் படைத்துறை நபர்களாக விளங்கினர். 1940 ஆம் ஆண்டின் முத்தரப்பு உடன்படிக்கை மூலம் அச்சு நாடுகளுகிடையான அணி உருவாக்கப்பட்டது. இத்தலைவர்கள் தீவிர படைத்துறை, தேசியவாத, பொதுவுடமை-எதிர் கருத்துக்களைக் கொண்டிருந்தனர். இரண்டாம் உலகப் போரின் முடிவில் பல அச்சு தலைவர்கள் நரென்பேர்க் நீதி விசாரனைகளின் போது போர் குற்றம் புரிந்ததாக குற்றஞ்சாட்டப்பட்டனர்.
# 1788



ஆண்டு **1788** (**MDCCLXXXVIII**) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.  

## நிகழ்வுகள்
- ஜனவரி 1 - த டைம்ஸ் நாளிதழ் லண்டனில் வெளிவர ஆரம்பித்தது.
- ஜனவரி 18 - இங்கிலாந்தில் இருந்து 736 கைதிகளைக் கொண்ட முதலாவது தொகுதி ஆஸ்திரேலியாவைச் சென்றடைந்தது.
- ஜனவரி 26 - ஆஸ்திரேலியா நாள்: சேர் ஆர்தர் பிலிப் தலைமையில் 11 கப்பல்களில் ஆங்கிலேயக் கைதிகள் சிட்னியை வந்தடைந்தனர். முதலாவது கைதிகள் குடியேற்ற பிரதேசம் அவுஸ்திரேலியாவில் அமைக்கப்பட்டது.
- பெப்ரவரி 1 - ஐசாக் பிரிக்ஸ், பில்லியம் லோங்ஸ்ட்ரீட் ஆகியோர் நீராவிப்படகுக்கான காப்புரிமம் பெற்றார்கள்.
- பெப்ரவரி 17 - லெப்டினண்ட் போல் (Ball) என்பவன் சிட்னியில் இருந்து நோர்போல்க் தீவுக்கு கைதிகளைக் குடியேற்றச் சென்ற போது மனிதர்களற்ற லோர்ட் ஹோவ் தீவைக் கண்டுபிடித்தான்.
- மார்ச் 21 - லூசியானாவின் நியூ ஓலியன்ஸ் நகரில் நிகழ்ந்த பெரும் தீயினால் 25 விழுக்காடு நகர மக்கள் கொல்லப்பட்டனர்.
- ஜூன் 11 - ரஷ்ய ரஷ்ய நாடுகாண் பயணி கெராசிம் இஸ்மாயிலொவ் அலாஸ்காவை அடைந்தார்.
- அக்டோபர் 1 - நியூவென் ஹியூ வியட்நாமின் மன்னராகத் தன்னை அறிவித்தார்.

## நாள் குறிப்பிடப்படாதவை

## பிறப்புகள்
- சனவரி 22 - ஜார்ஜ் கோர்டன் பைரன் ஒரு ஆங்கில-ஸ்கொட்டியக் கவிஞரும், புனைவிய (Romanticism) இயக்கத்தின் முக்கியமானவர்களில் ஒருவர். (இ. 1824)
- மே 10 - அகஸ்டீன்-ஜீன் ஃபிரெனெல் (*Augustin-Jean Fresnel*) ஒரு பிரான்சிய இயற்பியலாளர். (இ. 1827)
- ஜூன் 15 - ஜான் சல்லிவன் (John Sullivan) 1815 முதல் 1830 வரை அன்றைய பிரித்தானிய அரசின் கோயம்புத்தூர் மாவட்ட ஆட்சியராக இருந்தவர். (இ. 1855)
- ஒகஸ்டஸ் சீபே ஜேர்மனில் பிறந்த பிருத்தானிய பொறியியளாளர். (இ. 1872)

## இறப்புகள்
- அருணாசலக் கவிராயர், கருநாடக இசைப் பாடகர் (பி. 1711)

## 1788 நாட்காட்டி
# 1780கள்


**1780கள்** என்றழைக்கப்படும் பத்தாண்டு காலம் 1780ஆம் ஆண்டு துவங்கி 1789-இல் முடிவடைந்தது.  

- 1782 - திருகோணமலை பிரித்தானியரால் கைப்பற்றப்பட்டது.
- 1784 - முதற்தடவையாக கொழும்பில் வார்க்கப்பட்ட வெள்ளி நாணயங்கள் டச்சு அரசினால் வெளியிடப்பட்டன.
- 1785 - பணத்தாள்கள் முதன் முறையாக இலங்கையில் ஆளுநர் வாண்டெர் கிராப் என்பவரால் அறிமுகப்படுத்தப்பட்டது.
- 1787 - ஐக்கிய அமெரிக்க அரசியலமைப்பு
- 1788 - நியூ சவுத் வேல்சில் பிரித்தானியாவின் கைதிகள் குடியேற்றத் திட்டம் ஆரம்பமானது.
- 1789 - பிரெஞ்சு புரட்சி

## உலகத் தலைவர்கள்
- மைசூர் பேரரசு:
  - ஹைதர் அலி, 1749-1782
  - திப்பு சுல்தான், 1782-1799
# தூதப்புழா

**தூதப்புழா** ஆறு கேரள மாநிலத்தின் இரண்டாவது நீளமான ஆறான பாரதப்புழாவின் முதன்மையான துணையாறுகளில் ஒன்றாகும். அமைதிப் பள்ளத்தாக்கின் வழியே பாயும் குந்திப்புழா இதன் துணையாறுகளில் ஒன்று.  

## தூதப்புழாவின் மற்ற துணையாறுகள்
- குந்திப்புழா
- காஞ்சிரப்புழா
- அம்பன்கடவு
- துப்பாண்டிப்புழா

## மேலும் பார்க்க
- பாரதப்புழா
- காயத்ரிப்புழா
- கல்பாத்திப்புழா
- கண்ணாடிப்புழா
# காயத்ரிப்புழா

**காயத்ரிப்புழா** ஆறு கேரள மாநிலத்தின் இரண்டாவது நீளமான ஆறான பாரதப்புழாவின் முதன்மையான துணையாறுகளில் ஒன்றாகும். இந்த ஆறு ஆனைமலையில் உற்பத்தி ஆகிறது. இது கொல்லங்கோடு, ஆலத்தூர், வடக்கங்சேரி ஆகிய ஊர்களின் வழியே பாய்ந்து பின் பாரதப்புழா ஆற்றுடன் கூடுகிறது.  

## காயத்ரிப்புழாவின் மற்ற துணையாறுகள்
- மங்களம் ஆறு
- அயலூர்ப்புழா
- வண்டாழிப்புழா
- மீன்கரப்புழா
- சுள்ளியாறு
# கண்டிஜா


**கண்டிஜா** (*Ġgantija*, **ச்காண்டிஜா**, "இராட்சதக் கோபுரம்") என்பது மத்தியதரைக் கடற் பகுதியில் உள்ளதும் மால்டா நாட்டின் ஒரு பகுதியும் ஆகிய கோசோத் தீவில் அமைந்துள்ள ஒரு புதியகற்காலக் கோயில் ஆகும். புதியகற்காலத்தைச் சேர்ந்த மிகப்பெரிய அமைப்புகள் தொடர்பில் இத் தீவிலுள்ள இரண்டு கண்டிஜாக் கோயில்கள் குறிப்பிடத்தக்கவை. இக் கோயில்கள் கி.மு 3600-2500 ஆண்டுகள் காலப்பகுதியில் அமைக்கப்பட்டவை. 5000 ஆண்டுகளுக்கு மேல் பழமை வாய்ந்த இக் கோயில்கள், உலகின் மிகப்பழைய தனித்து நிற்கும் அமைப்பும், மிகப்பழைய சமயம் சார்ந்த அமைப்பும் ஆகும். இவை எகிப்தின் பிரமிட்டுக்கள் மற்றும் இங்கிலாந்தில் உள்ள ஸ்டோன் ஹெஞ்ச் ஆகியவற்றை விடப் பழமையானவை. இக் கோயில்கள் செழுமையியற் சடங்குகள் (Fertility Cult) சார்ந்த தாய்க் கடவுளுக்கு உரியவை எனக் கருதப்படுகின்றது. இப் பகுதியில் கண்டெடுக்கப்பட்ட பல சிலைகளும், உருவங்களும் இத்தகைய சடங்குகளுடன் தொடர்பு உள்ளவை என நம்பப்படுகின்றது.  

மால்ட்டா மொழியில், *கண்டிஜா* என்பது "பூதங்களுக்கு உரியது" என்னும் பொருள் கொண்டது. உள்ளூரில் நிலவும் கதைகளின்படி இக்கோயில்கள் பண்டைக்காலத்தில் இத்தீவில் வாழ்ந்த பூதங்களால் கட்டப்பட்டவை ஆகும். இக் கோயில்கள் அப்பூதங்களால் காவல் கோபுரங்களாகப் பயன்படுத்தப்பட்டன எனவும் அக்கதைகள் கூறுகின்றன.  

## அமைப்பு
இக் கோயில்கள் குளோவர் இலை வடிவம் கொண்டவை. சுவர்கள் சைக்கிளோப்பிய முறையில் அடுக்கப்பட்ட கல் முகப்புக்களுக்கு இடையே உடைகற்கள் நிரப்பி அமைக்கப்பட்டவை. இக் கோயில்கள் ஒவ்வொன்றும் நடுவில் அமைந்த கூடமொன்றுடன் இணைக்கப்பட்ட அரைவட்ட மாடங்களைக் கொண்டவை. இம் மாடங்கள் முற்காலத்தில் கற்களால் அமைந்த குவிமாடக் கூரைகளால் மூடப்பட்டிருந்ததாகக் கருதப்படுகின்றது. சில்லுகள் இன்னும் கண்டுபிடிக்கப்படாமலும், இரும்புக் கருவிகள் மால்டாவில் அக்காலத்தில் வாழ்ந்த மக்களுக்கு அறிமுகம் இல்லாது இருந்ததுமான ஒரு காலத்தில் கட்டப்பட்டதனாலும் இக்கோயில்கள் வியக்கத் தக்கவையாக இருக்கின்றன. இங்கு சிறிய கோள வடிவக் கற்கள் கண்டுபிடிக்கப்பட்டுள்ளன. இக் கோயில்களைக் கட்டுவதற்கான பாரிய கற்களை நகர்த்துவதற்கு இக் கோள வடிவக் கற்கள் பயன்பட்டிருக்கலாம் எனக் கருதப்படுகின்றது.  

## வடிவமைப்பு

இங்குள்ள கோயில்களில் தென்பகுதியில் உள்ள கோயிலே மிகப் பழமையானதும், பெரியதும் ஆகும். இது ஏறத்தாழ கி.மு 3600 ஆண்டுகளைச் சேர்ந்தது. மால்ட்டாவில் உள்ள பிற பெருங்கற் களங்களைப் போலவே இக் கோயிலும் தென்கிழக்கு நோக்கி அமைந்துள்ளது. இக் கோயில் 6 மீட்டர்கள் உயரமானது. இதன் வாயிலில் குழிவுடன் கூடிய பெரிய பாறையொன்று காணப்படுகின்றது. கோயிலுக்குள் நுழைவதற்குமுன் சுத்தப்படுத்திக் கொள்வதற்கான ஒரு இடமாக இது இருக்கலாமெனச் சில தொல்லியலாளர்கள் கருதுகிறார்கள்.  

விலங்குகளின் எலும்புகள் பல இங்கிருந்து கண்டு எடுக்கப்பட்டிருப்பதால் இங்கே விலங்குகள் பலி கொடுக்கப்பட்டிருக்கலாம் என நம்பப்படுகிறது. ஆடு, செம்மறியாடு, பன்றி போன்ற விலங்குகளின் சிற்பங்கள் இங்கே காணப்படுவதால், இவ் விலங்குகள் இங்கே பலி கொடுக்கப்பட்டன என்று கருதலாம்.  

## அகழ்வாய்வு
கண்டிஜாக் கோயில்கள் கோசோவின் ஆளுனராக இருந்த கர்னல் ஜோன் ஒட்டோ பேயர் (John Otto Bayer) என்பவரால் 1827 ஆம் ஆண்டில் அகழ்வாய்வு செய்யப்பட்டது. எனினும் இவர் கோசோவில் இருந்து திரும்பிய பின்னர், இக் கோயில்கள் முறையாகப் பேணப்படாமல் குப்பைகளால் நிரம்பின. 1980 ஆம் ஆண்டிம் இக் கோயில்கள் யுனெஸ்கோ உலக பாரம்பரியக் களம் என அறிவிக்கப்பட்ட பின்னரே முறையாக மீளமைப்பு வேலைகள் தொடங்கின.
# செழுமையியற் சடங்கு


உணவுப் பெருக்கம், அதிக பிள்ளைப்பேறு என்பவை கருதி நிகழ்த்தப்படும் சடங்கே **செழுமையியற் சடங்கு** எனப்படுகின்றது. இத்தகைய சடங்குகள் மூலம் இயற்கையின் சக்திகளை மகிழ்விப்பதன் மூலம் நல்ல அறுவடை, வேட்டைகளில் நல்ல பயன், போரில் வெற்றி மற்றும் பலவகையான பயன்களைப் பெறமுடியும் என முற்காலத்து மக்கள் நம்பினர். இதனால் அவர்கள், நடனம், நாடகம், வழிபாடு போன்ற செயல்கள் உள்ளிட்ட சடங்குகள் மூலம் மழை போன்ற இயற்கை அம்சங்களைக் கட்டுப்படுத்த முயன்றனர். பிறப்பு, இறப்பு, மீளத்தோன்றுதல் முதலியவைகளை உருவகப்படுத்தி, நாடகங்களாக நடிப்பதன் மூலம் செழுமையியற் சடங்குகள் நிகழ்த்தப்படுகின்றன.  

ஒத்துணர்வு மந்திரங்கள் எனப்படக்கூடிய லிங்க வடிவங்களை ஆங்காங்கே வைத்தல், விலங்குகளின் இனப்பெருக்க உறுப்புக்களை நிலத்தில் பரவிவிடுதல், சடங்கு ரீதியாகப் பெண்களுடன் உறவு கொள்ளுதல் என்பனவும் செழுமையியற் சடங்குகளின் வகைகளாகக் கருதப்படக் கூடியன. விலங்குகளையோ அல்லது மனிதர்களையோ பலி கொடுப்பதன்மூலம், வயல்களும், காடுகளும் அதிக செழுமையுள்ளவையாக மாறும் எனப் பழங்காலத்துச் சமூகங்களில் நம்பிக்கை நிலவிற்று இதன் அடிப்படையில் உருவான சடங்குகள் பல தற்காலத்திலும் கூடச் சில சமுதாயங்களில் நிலவி வருவதைக் காணலாம்.
# சங்கபரிவார இயக்கங்கள்

தீவிர வலதுசாரி இந்து இயக்கங்கள் சங்க பரிவாரங்கள்,சங்கபரிவார இயக்கங்கள் என அழைக்கப்படுகின்றன. இந்து மதத்தின் மீது தீவிர நம்பிக்கை இருப்பதாகத் தங்களைக் கூறிக்கொள்ளும் இந்த இயக்கங்கள், இந்தியாவில் நடந்த பல மதக்கலவரங்களுக்குக் காரணமாகவும் அல்லது பின்புலமாகவும் இருந்ததாகவும் கருதப்படுகிறது.  

வர்ணசிரமத்தைத் தங்களது தலையாயத் தர்மமாகக் கொண்ட இந்த இயக்கங்களின் தாக்கம் இந்திய அரசியலில் குறிப்பிடத்தகுந்தது.  

## கொள்கை
1. இந்தியாவில் வர்ணாசிரமத்தை நிலை நிறுத்துவது.
1. பாகிஸ்தான், இந்தியா, ஆப்கான் மற்றும் வங்காள தேசத்தை இணைத்து, கிறித்துவ, புத்த, தலித், நாத்திகர்கள் இல்லாத அகண்ட பாரதம் அமைப்பது.

## வரலாறு

## சங்கபரிவார இயக்கங்கள்
இயக்கங்களுடன் அவற்றின் தமிழ்ப் பொருள் அடைப்புக்குறிக்குள் தரப்பட்டுள்ளது.  
1. ராஷ்ட்ரிய சுயம்சேவக் சங்கம் (தேசிய தொண்டர் அமைப்பு)
1. சுதேசி சாகரன் மனச் (தேச விழிப்புணர்வு முன்னணி)
1. அகில பாரதிய வித்யார்த்தி பரிஷத் (அனைத்திந்திய மாணவர் அமைப்பு)
1. சரஸ்வதி சிசு மந்திர் மருத்துவ அணி
1. வித்யா பாரதி, கல்வி நிறுவனங்கள்
1. பாரதிய வனவாசி கல்யாண் ஆசிரமம் (வனவாசி அமைப்பு)
1. பாரதிய மஸ்தூர் சங்கம் (தொழிலாளர் அமைப்பு)
1. ராஷ்ட்ரிய சேவிக்க சமிதி (தேசிய பெண்கள் தொண்டர் அமைப்பு)
1. பாரதிய ஜனதா கட்சி - அரசியல் கட்சி
1. விசுவ இந்து பரிஷத் (உலக இந்து அமைப்பு)
1. பஜ்ரங் தளம் (அனுமான் சேனை)
1. பாரதிய கிசான் சங்கம் (இந்திய உழவர்கள் அமைப்பு)

## அரசியல்

## கலாசாரம்
## ஆதாரங்கள்:
1.தெஹல்கா இணைய தளத்தில் குஜராத் 2002 ஒரு தொகுப்பு
# மீனச்சிலாறு

**மீனச்சில் ஆறு** கேரள மாநிலத்தின் கோட்டயம் மாவட்டத்தின் ஊடாகப் பாயும் ஓர் ஆறு. ஆற்றின் நீளம் 78 கிலோமீட்டர்கள். இவ்வாறு ஈராட்டுப்பேட்டை, பாலை, எட்டுமனூர், கோட்டயம் ஆகிய ஊர்களின் வழியே ஓடி பின்னர் வேம்பநாட்டு ஏரியில் சேர்கிறது.  

மேற்குத் தொடர்ச்சி மலையில் தோன்றி ஓடி வரும் பல ஓடைகள் சேர்ந்து மீனச்சில் ஆறு உருவாகிறது. இவ்வாற்றின் நீர்ப்படுகை 1208.11 சதுர கிலோமீட்டர்கள். ஆண்டுக்கு 2349 மில்லியன் கனமீட்டர் நீரைத் தருகிறது. மீனச்சில் ஆறு மொத்தம் 38 துணையாறுகளைக் கொண்டுள்ளது.  

இந்த ஆறு அருந்ததி ராய் எழுதிய த காட் ஆஃப் சுமால் திங்க்சு என்ற புதினத்தில் குறிப்பிடப்பட்டுள்ளது.
# அபூபக்கர்



**அபூபக்கர் (ரலி)** அப்துல்லாஹ் இப்னு அபூ குஹாஃபா (*Abu Bakr Abdullah ibn Abi Quhafa)* அல்லது *Abū Bakr as-Șiddīq*, அரபு: أبو بكر الصديق) அபூபக்ரு அஸ்-ஸித்தீக் என்ற புனைப்பெயரால் பொதுவாக அறியப்படுகிறார். முதன் முதலாக இஸ்லாம் சமயத்தை (மார்க்கத்தை ) தழுவியவர்களில் ஒருவராவார். மிகச்சிறந்த ஒழுக்கசீலரான இவர் முகம்மது நபியவர்களின் மரணத்திற்குப் பின்னர் முதல் கலிபாவாக பதவி வகித்தார்.. இவர் காலத்தில் இஸ்லாமிய சமயம் அரேபிய நாட்டையும் தாண்டி பரவியது.  

## இளமை
**அபூகுஹாஃபா** என்ற உஸ்மானுக்கும் **சல்மா** என்ற உம்முல் கைர் என்பவருக்கும் மகனாக அபூபக்கர் (ரலி) அவர்கள் மக்காவில் பிறந்தார்கள். **அபூபக்கர்** என்பது அவர்களின் புனைப் பெயராகும். இவர்களுக்கு பெற்றோர் வைத்த பெயர் அப்துல்லாஹ்.  

நபி (ஸல்) அவர்கள் இறைச் செய்தியை மக்களுக்கு எடுத்துச் சொல்லிய போது வேறு எவரும் உண்மைப்படுத்தாத அளவிற்கு நபி (ஸல்) அவர்களை அதிகம் உண்மைப்படுத்தியதால் **சித்தீக்** (**அதிகம் உண்மைப்படுத்துபவர்**) என்ற புனைப் பெயரும் அபூபக்கர் (ரலி) அவர்களுக்கு வழங்கப்பட்டது.  

## மனைவியர்
அபூபக்கர் (ரலி) அவர்களுக்கு நான்கு மனைவிகள் இருந்தார்கள். அவர்கள்:  
:**1.அப்துல் உஸ்ஸாவின் மகள் கதீலா**  
::**2.ஆமிருடைய மகள் உம்மு ரூமான்**  
:::**3.உமைஸுடைய‌ மகள் அஸ்மா**  
::::**4.ஹாரீஜாவுடைய மகள் ஹபீபா**  
இவர்களில் கதீலாவைத் தவிர்த்து ஏனைய மூவரும் இஸ்லாத்தை ஏற்றுக் கொண்டார்கள். கதீலா இஸ்லாத்தை ஏற்றாரா என்பதில் கருத்து வேறுபாடு உள்ளது.  

## குழந்தைகள்
இந்நால்வரின் மூலம் அபூபக்ர் (ரலி) அவர்களுக்கு மூன்று ஆண் குழந்தைகளும், மூன்று பெண் குழந்தைகளும் என மொத்தம் ஆறு குழந்தைகள் பிறந்தன. அவர்கள் அப்துல்லாஹ் இப்னு அபூபக்கர் (ரலி), அப்துர் ரஹ்மான்(ரலி), முஹம்மத், ஆயிஷா பின்த் அபூபக்கர் (ரலி), அஸ்மா பின்த் அபூபக்கர் (ரலி), உம்மு குல்சூம் பின்த் அபூபக்கர் (ரலி) ஆகியோராவர். இவர்கள் அனைவரும் இஸ்லாத்தைத் தழுவினார்கள்.  

## சந்தித்த போர்கள்
முகம்மது நபியின் காலத்தில் இவர் உஹத் போர், அகழ்ப்போர், பனூ குரைஜா போர், கைபர் போர், ஹூனைன் போர், தாயிப் முற்றுகை, மக்கா வெற்றி போன்ற போர்களில் போரிட்டதோடு அதற்காக தமது செல்வத்தையும் வாரி வழங்கினார். இவர் காலத்தில் இசுலாமிய சமயம் அரேபியநாட்டையும் தாண்டிப் பரவியது.  

## ஆட்சிக்காலம்
இவர் கிபி 632 முதல் கிபி 634 வரை இரண்டு ஆண்டு காலம் ஆட்சி செய்தார். இவரது ஆட்சிக்காலத்தில் பைசாந்தியப் பேரரசு முறியடிக்கப்பட்டது. அரசியல் மற்றும் நிர்வாகங்கள் சீரமைக்கப்பட்டது. மேலும் ஆங்காங்கே தோன்றிய பொய்தூதர்களும் முறியடிக்கப்பட்டனர்.  

மேலும் முகம்மது நபியின் ஹதீஸ்கள் தொகுக்கும் பணியும் இவரது ஆட்சிக்காலத்திலேயே ஆரம்பிக்கப்பட்டது. கிபி 634-ம் ஆண்டு மரணமடைந்த இவர், தனக்குப்பிறகு உமரை அடுத்த கலிபாவாக நியமித்தார்.
# கோசோ

**கோசோ தீவின் அமைவிடம்**

| விக்டோரியா |
| --- |
**கோசோ தீவு** (*Gozo*), மத்தியதரைக் கடலில் உள்ள, மோல்ட்டாத் தீவுக் கூட்டங்களைச் சேர்ந்த ஒரு தீவு ஆகும். தென் ஐரோப்பிய நாடான மால்ட்டாவின் ஒரு பகுதியான இத் தீவு, மால்ட்டாத் தீவுக்கு அடுத்தபடியாக இந் நாட்டின் இரண்டாவது பெரிய தீவு ஆகும். மால்ட்டாத் தீவுடன் ஒப்பிடும்போது கோசோ நாட்டுப்புறப் பகுதியாகும். இது அழகான காட்சிகளைக் கொண்ட மலைகளுக்குப் பெயர் பெற்றது. கிரேக்க இலக்கியமான ஹோமரின் ஒடிசியில் வரும் கதை மாந்தர்களில் ஒருவனின் பெயரைத் தழுவி இத் தீவு *கலிப்சோத் தீவு* எனவும் அழைக்கப்படுவது உண்டு.  

மோல்டா நாட்டின் மொத்த மக்கள்தொகையான 402,000 இல் கோசோ 31,000 மக்களைக் கொண்டுள்ளது. இதன் மக்கள் கோசித்தான்கள் எனப்படுகின்றனர். இத்தீவில் பல வரலாற்றுச் சிறப்பு மிக்க இடங்கள் உள்ளன. கண்டிஜாக் கோயில்கள் இவற்றுள் சிறப்புப் பெற்றவை. உலகின் மிகப் பழைமையான தனித்து நிற்கும் அமைப்புக்களாகவும், மிகப் பழைய சமயம் சார்ந்த கட்டிடங்களாகவும் இக் கோயில்கள் விளங்குகின்றன.  

## வரலாறு

கோசோவில் கிமு 5000 ஆண்டுகளிலிருந்தே மக்கள் குடியிருந்தனர். சிசிலியில் இருந்து கடல் கடந்து வந்த வேளாண்மைச் சமுதாயத்தினரே இங்கு முதலில் குடியேறியவராவர். இவர்கள் சிசிலியின் சிசானி இனக்குழுவைச் சேர்ந்தவர்களாக இருக்கலாம் எனக் கருதப்படுகின்றது. கார் தலாம் (Għar Dalam) காலப்பகுதியைச் சேர்ந்த மட்பாண்ட ஓடுகள் இரு இடங்களிலும் கிடைத்துள்ளதை வைத்து, கோசோவில் முதலில் குடியேறியவர்கள் சிசிலியின் அக்ரிஜெண்டோ (Agrigento) பகுதியிலிருந்து வந்திருக்கலாம் என நம்பப்படுகிறது. எனினும் இது குறித்துத் தெளிவான முடிவுகள் எதுவும் எட்டப்படவில்லை. சிசிலி மால்ட்டாத்தீவிலும், கோசோவுக்கே அண்மையில் இருப்பதால் குடியேறியோர் மால்ட்டாவுக்குச் செல்வதற்கு முன்னர் கோசோவிலேயே குடியேறினர். அவர்கள் இன்று சென் லாரன்ஸ் என அழைக்கப்படும் இடத்தில் புறப் பகுதிகளில் உள்ள மலைக் குகைகளில் வாழ்ந்திருக்கலாம் எனப்படுகின்றது.  

கோசோ பண்பாட்டுப் படிமுறை வளர்ச்சியில் ஒரு முக்கியமான இடமாகும். கட்டிடக் கலை வளர்ச்சியில் முக்கியமான படிநிலை ஒன்றைக் குறிக்கும் கண்டிஜாக் கோயில்கள் இங்கே அமைந்துள்ளன. இவை எகிப்தியப் பிரமிட்டுகளுக்கும், இங்கிலாந்தின் ஸ்டோன் ஹெஞ்சுகளுக்கும் முந்தியவை. கோசோவில் உள்ள இன்னொரு புதியகற்காலக் களம், சாக்ரா கல் வட்டம் (Xagħra Stone Circle) ஆகும்.  

1551 ஆம் ஆண்டு ஜூலை மாதத்தில் ஓட்டோமான்களும், பார்பேரியக் கடற் கொள்ளையரும் துர்குத் ரெயிஸ், சினான் பாஷா ஆகியோர் தலைமையில் கோசோவைத் தாக்கிப் 5000 அளவிலான பெரும்பாலான கோசோ மக்களை அடிமைகளாகப் பிடித்துச் சென்றனர். பின்னர் மால்ட்டாவின் பிரபுக்களினால், 1565க்கும், 1580க்கும் இடையில் மால்ட்டாத் தீவில் இருந்து கொண்டு செல்லப்பட்டோரால் குடியேற்றப்பட்டது.  

நெப்போலியனால் தன்னாட்சி வழங்கப்பட்ட 1798 அக்டோபர் 28 தொடக்கம், 1800 செப்டெம்பர் 5 வரையான காலப்பகுதி தவிர, கோசோ மால்ட்டாவின் ஆளுகைக்குக் கீழ் உள்ளதால் கோசோவின் அண்மைக்கால வரலாறு மால்ட்டாவில் வரலாற்றுடன் நெருக்கமாகப் பிணைந்துள்ளது.
# நியூ ஹரைசன்ஸ்




**நியூ ஹரைசன்ஸ்** (*New Horizons*) என்பது தற்போது நாசாவினால் விண்ணுக்கு ஏவப்பட்டிருக்கும் ஒரு தானியங்கி விண்கலமாகும். இதுவே புளூட்டோ என்ற குறுங்கோளை நோக்கி ஏவப்பட்ட முதலாவது விண்கலமாகும். இது புளூட்டோவையும் அதன் நிலாக்களான சாரன், நிக்ஸ், மற்றும் ஹைட்ரா ஆகியவற்றை ஆராயும்.  

*நியூ ஹரைசன்ஸ்* விண்ணுளவி ஜனவரி 19, 2006 இல் புளோரிடாவில் உள்ள *கேப் கனவேரல்* வான்படைத் தளத்தில் இருந்து வெற்றிகரமாக விண்ணுக்கு ஏவப்பட்டது. இது பெப்ரவரி 28, 2007 இல் வியாழனை 5:43:40 UTC நேரத்தில் அண்மித்தது. புளூட்டோவை இது ஜூலை 2015 இல் இது புளூட்டோவை அடையும் என எதிர்பார்க்கப்படுகிறது. இதன் பூமி சார்பான வேகம் 16.21&nbsp;கி.மீ./செ (36,260&nbsp;மைல்/மணி) ஆகும். இதுவே இதுவரை விண்ணுக்கு ஏவப்பட்ட விண்கலங்களில் அதிகூடிய வேகத்தைக் கொண்டதாகும்.  

இதற்கான மொத்த செலவீனம் 15 ஆண்டுகளுக்கு (2001 இலிருந்து 2015 வரை) கிட்டத்தட்ட $650 மில்லியன் அமெரிக்க டாலர் என மதிப்பிடப்பட்டுள்ளது.  

## செவ்வாய், மற்றும் சிறுகோள்களை தாண்டல்
ஏப்ரல் 7, 2006, 1000 UTC நேரத்திற்கு, இவ்விண்கலம் செவ்வாயின் சுற்றுவட்டத்தை 21&nbsp;கி.மீ./செக் வேகத்தில் கடந்தது. அப்போது அது 243 மில்லியன் கிலோ மீட்டர் சூரிய தூரத்தில் இருந்தது.  

*நியூ ஹரைசன்ஸ்* தனது வழியில் 101,867&nbsp;கி.மீ. தூரத்தில் 132524 APL என்ற சிறுகோளை ஜூன் 13, 2006 இல் சந்தித்து அதன் படத்தைப் பூமிக்கு அனுப்பியது. இச்சிறுகோளின் விட்டம் கிட்டத்தட்ட 2.3 கிலோமீட்டர்கள் ஆகும். இதிலிருந்து மிக வேகமாய்ச் செல்லும் பொருட்களை இனங்காணும் வலிமையை இவ்விண்கலம் பெற்றுள்ளது என நிரூபிக்கப்பட்டது. ரால்ஃப் தொலைக்காட்டி மூலம் இதன் படங்கள் பிடிக்கப்பட்டன.  

### பயணத் திட்டக் காலக்கோடு
- ஜனவரி 19, 2006 — விண்ணுக்கு ஏவப்பட்டது.
- ஏப்ரல் 7, 2006 — செவ்வாய்க் கோளைத் தாண்டியது.
- ஜூன் 13, 2006 — 132524 APL என்ற சிறுகோளுக்கு மிகக்கிட்டவாக அண்மித்தது.
- நவம்பர் 28, 2006 — புளூட்டோவின் முதலாவது படத்தை அனுப்பியது.
- ஜனவரி 8, 2007 — வியாழனை சந்திக்க ஆரம்பித்தது.
- பெப்ரவரி 28, 2007 — வியாழனை அண்மித்தது. (2.305 மில்லியன் கி.மீ. தூரத்தில், 21.219&nbsp;கி.மீ./செக் வேகத்தில்).
- மார்ச் 5, 2007 — வியாழனை விட்டு விலகியது.
- ஜூன் 9, 2008 — சனி கோளைக் கடக்கும்.
- மார்ச் 5, 2011 — யுரேனஸ் கோளின் சுற்றுப் பாதையைக் கடக்கும்.
- ஆகஸ்ட் 1, 2014 — நெப்டியூன் கோளின் சுற்றுப்பாதையைக் கடக்கும்.
- ஜூலை 14, 2015 — புளூட்டோவை அண்மிக்கும். (11096&nbsp;கி.மீ. தூரத்தில், 13.780&nbsp;கி.மீ./செக் வேகத்தில்)
- ஜூலை 14, 2015 — சாரன் நிலாவை அண்மிக்கும் (26927&nbsp;கி.மீ. தூரத்தில், 13.875&nbsp;கி.மீ./செக் வேகத்தில்)
- 2016-2020 — possible flyby of one or more Kuiper Belt objects (KBOs).
# கலீபா


**கலீபாக்கள்** (* Caliphs*, *அரபு: *) எனப்படுபவர்கள் முகம்மது நபிக்குப் பிறகு, இஸ்லாமிய அரசை ஆட்சி செலுத்திய தலைவர்கள் ஆவர். பொதுவாக இவர்களது ஆட்சி அரசியலை விட சமயத்திற்கு அதிகம் முக்கியத்துவம் கொடுத்து நடத்தப்பட்டது.  

## ராசிதீன் நேர்வழி நின்ற கலிபாக்கள்

1. அபூபக்கர்(ரலி) கிபி 632 - கிபி 634 வரை
1. உமர்(ரலி) கிபி 634 - கிபி 644 வரை
1. உதுமான்(ரலி) கிபி 644 - கிபி 656 வரை
1. அலீ(ரலி) கிபி 656 - கிபி 661 வரை
## உமையா கலிபாக்கள்
1. முதலாம் முஆவியா (ரலி) கிபி 661 - கிபி 680 வரை
1. முதலாம் யசீத் கிபி 680 - கிபி 683 வரை
1. இரண்டாம் முஆவியா கிபி 683 - கிபி 684 வரை
1. முதலாம் மார்வான் கிபி 684 - கிபி 685 வரை
1. அப்துல் அல் மாலிக் கிபி 685 - கிபி 705 வரை
1. முதலாம் அல் வாலித் கிபி 705 - கிபி 715 வரை
1. சுலைமான் கிபி 715 - கிபி 717 வரை
1. உமர் பின் அப்துல் அஜீஸ் ஐந்தாவது நேர்வழி நின்ற கலிபாவாக போற்றப்படுபவர் கிபி 717 - கிபி 720 வரை
1. இரண்டாம் யஜித் கிபி 720 - கிபி 724 வரை
1. ஹிஷாம் கிபி 724 - கிபி 743 வரை
1. இரண்டாம் அல் வாலித் கிபி 743 - கிபி 744 வரை
1. மூன்றாம் யஜித் கிபி 744
1. இப்ராஹீம் கிபி 744
1. இரண்டாம் மார்வான் கிபி 744 - கிபி 750 வரை

## பாக்தாத் அப்பாசியா கலிபாக்கள்
1. அஸ்சபா கிபி 750 - கிபி 754 வரை
1. அல் மன்சூர் கிபி 754 - கிபி 775 வரை
1. அல் மகதி கிபி 775 - கிபி 785 வரை
1. அல் ஹாதி கிபி 785 - கிபி 786 வரை
1. ஹாருன் ரஷீத் கிபி 786 - கிபி 809 வரை
1. முஹமது இப்னு ஹாருன் அல் அமீன் கிபி 809 - கிபி 813 வரை
1. அல் மாமூன் கிபி 813 - கிபி 833 வரை
1. அல் முதாசிம் கிபி 833 - கிபி 842 வரை
1. அல் வாதிக் கிபி 842 - கிபி 847 வரை
1. அல் முத்தவக்கில் கிபி 847 - கிபி 861 வரை
1. அல் முண்டாசிர் கிபி 861 - கிபி 862 வரை
1. அல் முஸ்தகின் கிபி 862 - கிபி 866 வரை
1. அல் முதாஜ் கிபி 866 - கிபி 869 வரை
1. அல் முகத்ததி கிபி 869 - கிபி 870 வரை
1. அல் முதம்மிட் கிபி 870 - கிபி 892 வரை
1. அல் முத்ததித் கிபி 892 - கிபி 902 வரை
1. அல் முக்தாபி கிபி 902 - கிபி 908 வரை
1. அல் முக்ததிர் கிபி 908 - கிபி 932 வரை
1. அல் காகிர் கிபி 932 - கிபி 934 வரை
1. அல் ரதி கிபி 934 - கிபி 940 வரை
1. அல் முத்தக்கி கிபி 940 - கிபி 944 வரை
1. அல் முஸ்தாக்பி கிபி 944 - கிபி 946 வரை
1. அல் முத்தி கிபி 946 - கிபி 974 வரை
1. அல் தாய் கிபி 974 - கிபி991 வரை
1. அல் காதிர் கிபி 991 - கிபி 1031 வரை
1. அல் காயம் கிபி 1031 - கிபி 1075 வரை
1. அல் முக்ததி கிபி 1075 - கிபி 1094 வரை
1. அல் முஸ்தஜிர் கிபி 1094 - கிபி 1118 வரை
1. அல் முஸ்தஷிர்ட் கிபி 1118 - கிபி 1135 வரை
1. அல் ரஷீத் கிபி 1135 - கிபி 1136 வரை
1. அல் முக்தாபி கிபி 1136 - கிபி 1160 வரை
1. அல் முஸ்தஞ்சிட் கிபி 1160 - கிபி 1170 வரை
1. அல் முஸ்ததி கிபி 1170 - கிபி 1180 வரை
1. அன் நசீர் கிபி 1180 - கிபி 1225 வரை
1. அஜ் ஜாகிர் கிபி 1225 - கிபி 1226 வரை
1. அல் முஸ்தன்சிர் கிபி 1226 - கிபி 1242 வரை
1. அல் முஸ்தசிம் கிபி 1242 - கிபி 1258 வரை
1. இரண்டாம் அல் முஸ்தன்சிர் கிபி 1136 - கிபி 1160 வரை
1. அல் ஹக்கீம் கிபி 1136 - கிபி 1160 வரை
1. அல் முஷ்டபி கிபி 1136 - கிபி 1160 வரை
1. அல் வாதிக் கிபி 1136 - கிபி 1160 வரை
1. அல் ஹக்கீம் கிபி 1136 - கிபி 1160 வரை
1. அல் முத்தித் கிபி 1136 - கிபி 1160 வரை
1. அல் முத்தவாகில் கிபி 1136 - கிபி 1160 வரை
1. அல் வாதில் கிபி 1136 - கிபி 1160 வரை
# உதுமான்



**உதுமான் / உத்மான் / உஸ்மான்** தமிழில் அரபு (عثمان بن عفان) முஹம்மது நபியின் மருமகனும், முஸ்லிம்களின் மூன்றாவது கலீபாவும் பிரசித்திப்பெற்ற நபித்தோழர்களில் ஒருவரும் ஆவார்.  

இவர் கிபி 644 முதல் கிபி 656 வரை ஆட்சி செய்தார். இவரின் ஆட்சியில் ஈரான், வடக்கு ஆப்பிரிக்கா, சிரியா மற்றும் சைப்பிரசு ஆகிய பகுதிகள் கைப்பற்றப்பட்டன. இவரது ஆட்சிக் காலத்தில்தான் இசுலாமிய இராணுவத்தில் கடற்படை உருவாக்கப்பட்டது. மேலும் திருக்குர்ஆன் தொகுக்கப்பட்டு இசுலாமிய ஆட்சி நடை பெற்ற அனைத்து இடங்களுக்கும் அனுப்பப்பட்டது.  

உதுமான்(ரலி) மிகப்பெரும் செல்வந்தராக விளங்கினாலும் மிக எளிமையான வாழ்க்கையை மேற்கொண்டார். மிகவும் மென்மையானவரும், அதிக கூச்ச சுபாவமும் கொண்டவரான இவர் பொதுவாக தனக்கு வேண்டப்பட்ட மற்றும் உறவினர்களை ஆட்சியின் உயர்மட்ட அதிகாரிகளாக நியமிக்கிறார் என்ற குற்றச்சாட்டு இவரது ஆட்சியில் ஏற்பட்டது. இதன் காரணமாக இவருக்கு எதிரான கிளர்ச்சிப் படை எகிப்து மற்றும் கூஃபா (ஈராக்) ஆகிய பகுதிகளில் உருவானது. இவர்களால் உதுமான் கிபி 656 ஆம் ஆண்டு கொலை செய்யப்பட்டார்.
# அலீ



முகம்மது நபியின் பெரிய தந்தையின் மகனும், முகம்மது நபியின் மருமகனுமான **அலீ** அவர்கள் நான்காவது கலீபாவாகப் பதவி வகித்தார். அலி ராசிதுன் கலீபாக்களில் நான்காவது மற்றும் இறுதி கலீபா ஆவார். இவர் கிபி 656 முதல் கிபி 661 வரை ஆட்சி செய்தார். உதுமானின் படுகொலைக்குப் பிறகு மதீனா நகரமே ஒருவிதமான பதட்டமான நிலையிலேயே இருந்தது. இதைத் தொடர்ந்து பலர் அலீ அவர்களை அடுத்த கலீபாவாக பொறுப்பேற்குமாறு வற்புறுத்தினர். இதை ஏற்றுப் பொறுப்பேற்ற அலீ தனது தலைநகரை மதீனாவிலிருந்து, கூபாவிற்கு மாற்றினார். மேலும் பல ஆளுநர்களை (உதுமானின் உறவினர்கள்) பணியிறக்கம் செய்துவிட்டு புதியவர்களை நியமித்தார். இதற்கு எதிர்ப்பு தெரிவித்த சிரியாவின் ஆளுநர் முஆவியா என்பவர், அலீக்கு எதிராகப் படையெடுப்பு நடத்தினார். இந்த உள்நாட்டு போர்களினால் 'காரிஜிய்யாக்கள்' எனப்படும் கூட்டத்தாரின் பகையை சம்பாதித்துக்கொண்டார். பின்பு இந்த கூட்டத்தாரால் கிபி 661-ம் ஆண்டு இவர் படுகொலை செய்யப்பட்டார்.
# நோமண்டி சண்டை

**நோமண்டி சண்டை** (தமிழக வழக்கு: நார்மாண்டி சண்டை, *Battle of Normandy*) அல்லது **நார்மாண்டி போர்த்தொடர்** (*Normandy Campaign*) என்பது பின்வருவற்றைக் குறிக்கிறது:  

- ஓவர்லார்ட் நடவடிக்கை - பிரான்சு மீதான ஒட்டு மொத்த படையெடுப்பு நிகழ்வு. ஜூன் 6 முதல்-ஆகஸ்ட் 25 வரை நடந்த மொத்த நடவடிக்கைகளைக் குறிக்கிறது.
- நார்மாண்டி படையிறக்கம் அல்லது நெப்டியூன் நடவடிக்கை - ஓவர்லார்ட் நடவடிக்கையின் ஆரம்ப கட்ட தரையிறக்கம். ஜூன் 6, 1944.
- நார்மாண்டி படையெடுப்பு - நார்மாண்டி படையிறக்கமும் அதன் பின்னர் நார்மாண்டிப் பகுதியினைக் கைப்பற்ற ஜூலை மாத பாதி வரை நடந்த சண்டைகளும்.
# மாயன் கட்டிடக்கலை


**மாயன் கட்டிடக்கலை** பல ஆயிரம் ஆண்டுகள் நிலவிய ஒரு கட்டிடக்கலை ஆகும். இருந்தாலும், இப்பாணியைச் சேர்ந்ததாக இலகுவில் எல்லோராலும் அடையாளம் காணக்கூடியவை, படியமைப்புப் பிரமிட்டுகள் ஆகும். பொதுவான நடு-அமெரிக்கக் கட்டிடக்கலை மரபைச் சார்ந்த இப்பிரமிட்டுகள், மிகவும் நுணுக்கமான செதுக்கு வேலைப்பாடுகளோடு கூடிய கற்களால் ஆனவை. ஒவ்வொரு பிரமிட்டும் குறிப்பிட்ட ஒரு கடவுளுக்கு உரியது. இக் கடவுளுக்கான கோயில் இப் பிரமிட்டுகளின் உச்சியில் அமைந்திருக்கும். மாயன் பண்பாட்டின் உச்ச நிலையில், அவர்களின் சமய, வணிக மற்றும் அதிகாரம் சார்ந்த வல்லமை சிச்சென் இட்சா (Chichen Itza), திக்கல் (Tikal), உக்ஸ்மால் (Uxmal) போன்ற பெரிய நகரங்களை உருவாக்கியது.  

## நகர அமைப்பு

மாயன் நகரங்கள் மெசோ அமெரிக்காவின் பல்வேறுபட்ட புவியியல் தன்மை கொண்ட பகுதிகளில் பரந்து இருக்கின்றன. இவற்றில் திட்டமிடல் மிகவும் குறைவாகவே காணப்படுகின்றது. ஒவ்வொரு அமைவிடத்துக்கும் ஏற்றபடி நகரங்கள் தனித்தனியாக வடிவமைக்கப்பட்டுள்ளன. இந்நகரங்களின் கட்டிடக்கலையில் இயற்கை அம்சங்கள் பெருமளவில் செல்வாக்குச் செலுத்தியுள்ளன. எடுத்துக்காட்டாக, வட யுக்தான் பகுதியில் சுண்ணாம்புக்கற் சமவெளிகளில் உள்ள நகரங்கள் பரந்து விரிந்த பெருநகரங்களாக வளர்ந்தன. அதே சமயம், உசுமகிந்தா மலைப் பகுதியில் காணும் நகரங்கள் இயற்கையான சமதளங்களைப் பயன்படுத்திக் கோயில்களையும், கோபுரங்களையும் உயரமாக அமைத்துள்ளனர். எனினும் பெரிய நகரங்களுக்குரிய சில ஒழுங்கு முறைகள் மாயன் நகரங்களிலும் காணப்படுகின்றன.
# பாபி ஃபிஷர்



**பாபி ஃபிஷர்** (*Robert James "Bobby" Fischer*, மார்ச் 9, 1943 – ஜனவரி 17, 2008) அமெரிக்காவில் பிறந்த சதுரங்க மேதை ஆவார். இவர் இறக்கும்போது ஐஸ்லாந்தின் குடிமகனாக இருந்தார். அதிகாரபூர்வ உலக சதுரங்க வாகையாளர் என்ற பட்டத்தைப் பெற்ற ஒரே அமெரிக்கர் இவராவார். 1972 இல் உலக வாகையாளரான போரிஸ் ஸ்பாஸ்கியை வென்று இப்பட்டத்தைப் பெற்றார். 1975 இல் இடம்பெற்ற உலக வாகையாளர் போட்டியில் இவர் இட்ட நிபந்தனைகளை பன்னாட்டு சதுரங்கக் கூட்டமைப்பு (ஃபீடே) ஏற்க மறுத்ததால் ஃபிஷர் இப்போட்டிகளில் பங்குபற்ற மறுத்து விட்டார். இதனால் இவரது வாகையாளர் பட்டமும் பறிபோனது. இருந்தாலும் இவர் சதுரங்க ஆட்ட வரலாற்றிலேயே மிகப்பெரும் ஆட்டக்காரர்களில் ஒருவராகக்கருதப்படுகிறார்.  

1992 இல் ஸ்பாஸ்கியுடன் சதுரங்க போட்டி ஒன்றில் கலந்து கொள்ள யூகொஸ்லாவியா சென்றார். யூகொஸ்லாவியா மீது ஐநா தடை விதித்திருந்தது காரணமாக இவர் மீண்டும் தனது நாட்டுக்கு திரும்பவில்லை. பிஷருக்கும் அமெரிக்க அரசுக்கும் இடையில் இதனால் முறுகல் நிலை ஏற்பட்டது. ஹங்கேரியில் சிறிது காலம் வாழ்ந்த பிஷர் பின்னர் ஜப்பான் சென்றார். அங்கு அவரது கடவுச்சீட்டு பறிமுதல் செய்யப்பட்டு 9 மாதங்கள் 2004-2005 இல் தடுப்புக்காவலில் இருந்தார். 2005 இல் ஐஸ்லாந்து குடியுரிமை பெற்று இறக்கும் வரையில் அங்கு வசித்து வந்தார். இவரது கடைசிக் காலங்களில் இவர் அமெரிக்காவுக்கு எதிராக கருத்துகள் தெரிவித்தமைக்காக பிரபலம் அடைந்திருந்தார். இவரது தாயார் ஒரு யூதர் ஆவார்.
# பன்மொழிச் சமூகம்

இரண்டு அல்லது அதற்கு மேற்பட்ட மொழிகள் முதன்மையாக மக்களின் பயன்பாட்டிலும் ஆட்சியியலிலும் இருக்கும் சமூகம் **பன்மொழிச் சமூகம்** எனப்படும். உலகின் பல நாடுகளில் உள்ள மக்கள் சமூகங்களில் ஒன்றுக்கும் மேற்பட்ட மொழிகள் வழக்கில் இருக்கின்றன. இத்தகைய சமூகங்கள், இந்தியா, இலங்கை, கனடா, ஆப்பிரிக்க நாடுகள், தென்னமேரிக்க நாடுகள், சிங்கப்பூர் மற்றும் பல மேற்கத்திய நாடுகளில் இருப்பதைக் காணலாம். இன்றைய உலகமயமாதல் காலகட்டத்தில் பன்மொழிச் சமூகக் கட்டமைப்பைப் பெரும்பான்மையான நாடுகளில் முன்னிலைப் படுத்திப் பேணுவது சமூகப் பொருளாதார முன்னேற்றத்துக்கு இன்றியமையாத தேவையாகிறது.  

## இந்தியா
இந்தியாவின் பல மாநிலங்கள் பன்மொழிச் சமூகங்களைக் கொண்டுள்ளன. பெரும்பாலான மாநிலங்களில் அவரவர் தாய்மொழியைத் தவிர பிறிதொரு மொழி (ஆங்கிலம், இந்தி முதலியவற்றில் ஒன்று) அம்மாநிலத்தின் அன்றாடப் பணிகளிலும் ஆட்சியியல் நடைமுறைகளிலும் நீதித் துறை அலுவல்களிலும் கல்வித் துறைப் பாடங்கள் மற்றும் ஆட்வுகளிலும் பரவலாகப் பயன்படுகிறது.  

- :en:List of multilingual countries and regions
# வார்ப்புரு:இந்திய மத்தியகால அரசுகள்

<br clear=all>  

**-
! காலக்கோடு: !! வடக்குப் பேரரசுகள் !! தென் அரசமரபுகள் !! வடமேற்கு அரசுகள்**

| **&nbsp;கி.மு 6ம் நூ.ஆ**

**&nbsp;கி.மு 5ம் நூ.ஆ**

**&nbsp;கி.மு 4ம் நூ.ஆ**

**&nbsp;கி.மு 3ம் நூ.ஆ**

**&nbsp;கி.மு 2ம் நூ.ஆ**

**&nbsp;கி.மு 1ம் நூ.ஆ**

**&nbsp;கி.பி 1ம் நூ.ஆ**

**&nbsp;கி.பி 2ம் நூ.ஆ**

**&nbsp;கி.பி 3ம் நூ.ஆ**

**&nbsp;கி.பி 4ம் நூ.ஆ**

**&nbsp;கி.பி 5ம் நூ.ஆ**

**&nbsp;கி.பி 6ம் நூ.ஆ**

**&nbsp;கி.பி 7ம் நூ.ஆ**

**&nbsp;கி.பி 8ம் நூ.ஆ**

**&nbsp;கி.பி 9ம் நூ.ஆ**

**கி.பி 10ம் நூ.ஆ**

**கி.பி 11ம் நூ.ஆ** | *மகதம்
*சிசுங்கா மரபு
*நந்தப் பேரரசு
*கலிங்கம்
*மௌரியப் பேரரசு
*சுங்கப் பேரரசு

*குனிந்தா அரசு

*குப்தப் பேரரசு

*ஹர்ஷா

*பாலப் பேரரசு
*சோலங்கி
*சேன மரபு | *பாண்டியர்
*சோழர்
*சேரர்

*சாதவாகனப் பேரரசு

*களப்பிரர்
*கடம்ப மரபு
*பல்லவர்

*சாளுக்கியர்

*ராஷ்டிரகூடர்

*மேலைச் சாளுக்கியர்
*ஹொய்சாலப் பேரரசு | *காந்தார
(பாரசீக ஆட்சி)

(கிரேக்க ஆக்கிரமிப்பு)

*இந்திய-கிரேக்கம்

*இந்திய-சித்தியர்
*இந்திய-பார்த்தியர்
*குஷான் பேரரசு
*மேலைச் சத்திரபதிகள்

*இந்திய-சசானிட்டுகள்
*Kidarite அரசு
*Indo-Hephthalites

(இஸ்லாமிய ஆக்கிரமிப்பு)

*ஷாஹி
(இஸ்லாமியப் பேரரசுகள்) |
| --- | --- | --- | --- |
<br clear=all>
# அன்ட்ரோனோவோ பண்பாடு


**அன்ட்ரோனோவோ பண்பாடு** என்பது, மேற்கு சைபீரியாவிலும், யுரேசியப் புல்வெளி பகுதிகளிலும், கி.மு 2300-1000 ஆண்டு காலப்பகுதிகளில் நிலவிய ஒரேவிதமான பல வெண்கலக் காலப் பண்பாடுகளை ஒருமித்துக் குறிக்கும். 1914 ஆம் ஆண்டில், அழகூட்டப்பட்ட மட்கலங்களோடு, குந்தி இருந்த நிலையில் காணப்பட்ட எலும்புக் கூடுகளோடு கூடிய புதை குழிகள் *அண்ட்ரோனோவோ* என்னும் ஊரில் கண்டுபிடிக்கப்பட்டன. இந்த ஊரின் பெயரைத் தழுவியே *அன்ட்ரோனோவோ பண்பாடு* என்ற பெயர் ஏற்பட்டது. இதன் பின்னர் இப் பாண்பாடு தெற்கிலும், கிழக்கிலும் பரவிய காலப்பகுதியைச் சேர்ந்த, குறைந்தது நான்கு துணைப் பண்பாடுகளாவது கண்டுபிடிக்கப்பட்டு உள்ளன. அவை:  

- **சிந்தாஷ்தா-பெட்ரோவ்கா-ஆர்க்கைம்** (தெற்கு உரால், வடக்கு கசாக்ஸ்தான், கிமு 2200-1600)
  - செல்யாபின்சுக் மாகாணத்தில் உள்ள சிந்தாஷ்தா (Sintashta) அரண்கள் கிமு 1800.
  - அண்மையில் உள்ள கி.மு 17 ஆம் நூற்றாண்டைச் சேர்ந்த ஆர்க்கைம் (Arkaim) குடியிருப்பு.

- **அலகுல்** (கிமு 2100-1400) ஆக்சஸ் மற்றும் ஜாக்ஸர்ட்டெஸ் (Jaxartes) என்னுமிடங்களுக்கு இடையில், கிசில்கும் பாலைவனம்
  - **அலெக்சேயெவ்கா** (கி.மு 1300-1100 *வெங்கலக்கால இறுதி*) கிழக்குக் கசாக்ஸ்தானில், துர்க்மேனியாவிலுள்ள நாமாஸ்கா 6 உடன் தொடர்பு.

- **ஃபெடோரோவோ** (கிமு 1500-1300) தெற்கு சைபீரியாவில் (எரியூட்டல், தீ வழிபாடு என்பன தொடர்பான மிகப் பழைய சான்று)
  - பெஸ்ஹ்கெண்ட்-வாக்ஷ் (கிமு 1000-800)

இப் பண்பாட்டின் புவியியல் பரப்பு மிகவும் பெரியது என்பதுடன் இதன் எல்லைகளை அச்சொட்டாக வரையறுப்பதும் கடினமானது. இதன் மேற்கு எல்லைப் பகுதியில் இது ஏறத்தாழ அதே காலத்தைச் சேர்ந்த ஆனால் வேறுபட்ட ஸ்ரூப்னா பண்பாட்டுடன் கலந்துள்ளது. கிழக்கில், மினுசிங்க்ஸ் தாழ்நிலப் பகுதிவரை சென்று அங்கே முந்திய ஆஃபானாசேவோ பண்பாட்டுடன் கலக்கிறது. மேலதிக இடங்கள் தெற்கே, கோப்பெட் டாக் (துர்க்மெனிஸ்தான்), பாமிர் (தாஜிக்ஸ்தான்), தியான் ஷான் (கிர்கிஸ்தான்) ஆகிய இடங்கள் வரை பரவியுள்ளன.
# மார்ச் 2008


**மார்ச் 2008**, 2008 ஆம் ஆண்டின் மூன்றாவது மாதமாகும். இம்மாதம் ஒரு சனிக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடையும். தமிழ் நாட்காட்டியின் படி பங்குனி மாதம் மார்ச் 13 இல் தொடங்கி ஏப்ரல் 12 இல் முடிவடைகிறது.  

## சிறப்பு நாட்கள்
- மார்ச் 6 - மகா சிவராத்திரி
- மார்ச் 20 - மீலாத் நபி நாயகம் பிறந்த நாள்
- மார்ச் 20 - பெரிய வியாழன்
- மார்ச் 21 - பெரிய வெள்ளி
- மார்ச் 21 - பங்குனி உத்தரம்
- மார்ச் 21 - ஹோலி
- மார்ச் 23 - உயிர்த்த ஞாயிறு

## நிகழ்வுகள்

## இறப்புகள்
- மார்ச் 6 - கி. சிவநேசன், இலங்கை நாடாளுமன்ற உறுப்பினர் (பி. 1957)
- மார்ச் 16 - அநுரா பண்டாரநாயக்கா, இலங்கை அரசியல்வாதி, அமைச்சர் (பி. 1949)
- மார்ச் 19 - ஆர்தர் சி. கிளார்க், ஆங்கில அறிவியல் புதின எழுத்தாளர் (பி. 1917)
- மார்ச் 19 - ரகுவரன், தமிழ்த் திரைப்பட நடிகர்

---
# ஏப்ரல் 2008


**ஏப்ரல் 2008**, 2008 ஆம் ஆண்டின் நான்காவது மாதமாகும். இம்மாதம் ஒரு செவ்வாய்க்கிழமை ஆரம்பித்து 30 நாட்களின் பின்னர் ஒரு புதன்கிழமை முடிவடையும். தமிழ் நாட்காட்டியின் படி சித்திரை மாதம் ஏப்ரல் 13 இல் தொடங்கி மே 13 இல் முடிவடைகிறது.  

## சிறப்பு நாட்கள்
- ஏப்ரல் 7 - தெலுங்கு புத்தாண்டு
- ஏப்ரல் 13 - இந்து, சிங்கள புத்தாண்டு
- ஏப்ரல் 14 - இராம நவமி
- ஏப்ரல் 18 - மகாவீர் ஜெயந்தி
- ஏப்ரல் 20 - சித்திரா பௌர்ணமி

## நிகழ்வுகள்

## இறப்புகள்
# மருத்துவ அறிகுறி

**மருத்துவ அறிகுறி** (*medical sign*) என்பது நோயாளியிடம் இருந்து மருத்துவரால் மருத்துவப் பரிசோதனையின் போது அறியப்படும் நோயின் இயல்புகள் ஆகும். இத்தகைய அறிகுறிகள் நோயாளிகளால் அறியப்பட வாய்ப்பு இல்லை அல்லது அறிவதற்குத் தகுந்த போதுமான அறிவு அவர்களுக்கு இல்லை. உதாரணமாக, குருதி அழுத்தம், சில நோய்களில் நகங்களின் வேறுபாடு, முதிர் வளையம்  

## முக்கிய நான்கு
- உடல் வெப்பநிலை
- இரத்த அழுத்தம்
- இதய நாடித்துடிப்பு
- மூச்சு வீதம்

## பிற அளவீடுகள்
- குருதியில் வெல்லத்தின் அளவு
- ஈமோகுளோபின்
- கொலஸ்ட்ரால்
# பிரான்சின் பதினாறாம் லூயி



**பதினாறாம் லூயி** (*Louis XVI*), (23 ஆகஸ்ட், 1754 – 21 ஜனவரி, 1793), பிரான்சின் மன்னனாக 1774 முதல் 1792 வரை ஆட்சி செய்தவர். இவரது இயற்பெயர் "லூயி-ஆகுஸ்டே" (*Louis-Auguste*) ஆகும்.  

இவரது மனைவி மரீ அன்டெனெட் என்ற ஆஸ்த்ரிய இளவரசி. பதினாறாம் லூயியை முதலில் மக்கள் விரும்பியிருந்தாலும் அவரது ஆட்சித்திறமையின்மை மற்றும் நாட்டில் நிலவிய வறுமை, பட்டினி காரணமாக பெரும்பான்மையான பிரெஞ்சு மக்கள் போகப் போக அவர் மீதும் மரீ அன்டெனெட் மீதும் அதிருப்தியும் ஆத்திரமும் அடைந்திருந்தார்கள். 1792 ஆகஸ்ட் 10 இல் இவர் பிரெஞ்சுப் புரட்சியின் போது இடம்பெற்ற எழுச்சியில் கைது செய்யப்பட்டு விசாரணைக்கு உட்படுத்தப்பட்டார். விசாரணையின் முடிவில் அரசத்துரோகக் குற்றம் சாட்டப்பட்டு ஜனவரி 21, 1793 இவனுக்கு மக்கள் முன்னிலையில் கழுத்து துண்டிக்கப்பட்டு மரணதண்டனை வழங்கப்பட்டது. பதினாறாம் லூயி மன்னனின் இறப்பு பிரான்சின் போர்பன் மரபு மன்னராட்சியின் முடிவுக்கு வழி வகுத்தது. இதுவே பின்னர் முதலாம் நெப்போலியன் ஆட்சியைப் பிடிக்க வழிகோலியது.
# வார்ப்புரு:PD-Russia

<div></div>  
| <hr><small>A Russian or Soviet work that is in the public domain in Russia according to this rule is in the public domain ***in the U.S.* only** if it was in the public domain in Russia in 1996, e.g. if it was published **before 1946** (1942 for WWII veterans) *and* the creator (if known) died before that year, and no copyright was registered in the U.S. (This is the combined effect of the retroactive Russian copyright law of 1993, Russia's joining the Berne Convention in 1995, and of 17 USC 104A with its critical date of January 1, 1996.)</small> | }<noinclude> |
| --- | --- |
ru:Шаблон:Запрещённая лицензия</noinclude>
# இசுபிரிட் தளவுலவி



**இசுபிரிட்** (*MER-A*, *Mars Exploration Rover - A*), என்பது நாசாவினால் செவ்வாய்க் கோளுக்கு அனுப்பப்பட்ட இரண்டு தளவுலவிகளில் (*rover*) முதலாவதாகும். இது ஜனவரி 4, 2004 இல் செவ்வாயில் 90 மைல் அகண்ட கூஸிவ் குழியில் ('Gusev Crater') வெற்றிகரமாகத் தரையிறங்கியது. இது தரையிறங்கி மூன்று வாரங்களில் இத்திட்டத்தின் மற்றுமொரு தளவுலவியான ஆப்பர்சூனிட்டி தளவுலவி (*Oppportunity Rover*) இது தரையிறங்கிய இடத்துக்கு மறுபுறத்தில் மெரிடியானி பீடத்தில் (*Meridiani Planum*) தரையிறங்கியது.  

நாசா திட்டவியலாளர்கள் எதிர்பார்த்தமையை விட 15 மடங்கு அதிக நேரம் ஸ்பிரிட் தளவுலவி செயற்பட்டது. இதனால் அது செவ்வாய்க் கோளின் பாறைகளைப் பற்றிய நிலவியல் (geology), மற்றும் கோளின் மேற்பரப்பு பற்றியும் விரிவாக ஆய்வு நடத்த முடிந்தது. இத்திட்டம் தொடர்ந்து முன்னெடுக்கப்பட்டு வருகிறது (2008).  

## நீருக்கான ஆதாரங்கள்
இரண்டு ஆண்டுகளில் இசுபிரிட் தளவுலவி சுமார் 70,000 படங்களை அனுப்பியுள்ளது. அதன் படி செவ்வாய்த் தளத்தில் *ஹம்ப்ரீ* என்ற பாறையில் நீர் இருந்ததற்குச் சான்றுகள் காட்டியிருப்பதாக மார்ச் 5, 2004 இல் *நாசா* அறிவித்தது.  

## பொனெவில் குழி
மார்ச் 11, 2004 இல், பயணத்தின் பின்னர் *ஸ்பிரிட்* தளவுலவி பொனெவில் குழியை (Bonneville crater) அடைந்தது. இக்குழி அகலமும் ஆழமும் கொண்டது. ஆனால் இக்குழி ஒரு முக்கியத்துவமும் இல்லாத காரணத்தால் *ஸ்பிரிட்* இக்குழியினுள் இறங்கவில்லை. மாறாக அது தென்மேற்குப் பகுதியாக நகர்ந்து *கொலம்பியா குன்றுகளை* நோக்கிச் செலுத்தப்பட்டது.
# 1793



**1793** (**MDCCXCIII**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.  

## நிகழ்வுகள்
- ஜனவரி 2 - ரஷ்யாவும் புருசியாவும் போலந்தைப் பங்கிட்டன.
- ஜனவரி 21 - பிரான்சின் பதினாறாம் லூயி மன்னன் அரசத்துரோகக் குற்றச்சாட்டுகளுக்காக கழுத்து வெட்டப்பட்டு மரணதண்டனைக்கு உட்படுத்தப்பட்டான்.
- பெப்ரவரி 1 - பிரித்தானியா, மற்றும் நெதர்லாந்து மீது பிரான்ஸ் போரை அறிவித்தது.
- பெப்ரவரி 25 - ஜோர்ஜ் வாஷிங்டன் முதலாவது அமைச்சரவைக் கூட்டத்தை நடத்தினார்.
- மார்ச் 5 - பிரெஞ்சுப் படைகள் ஆஸ்திரியாவினால் தோற்கடிக்கப்பட்டன.
- மார்ச் 7 - ஸ்பெயின் மீது பிரான்ஸ் போரை அறிவித்தது.
- ஏப்ரல் 1 - ஜப்பானில் உன்சென் எரிமலை வெடித்தை அடுத்து நிகழ்ந்த நிலநடுக்கத்தில் 53,000 பேர் கொல்லப்பட்டனர்.
- அக்டோபர் 16 - பதினாறாம் லூயி மன்னனின் மனைவி *மறீ அண்டனெட்* மரண தண்டனைக்குள்ளாக்கப்பட்டாள்.
- நவம்பர் 9 - மிஷனறி வில்லியம் கேரி குடும்பத்துடன் கல்கத்தா வந்து சேர்ந்தார்.
- டிசம்பர் 9 - நியூயோர்க் நகரின் முதலாவது தினசரிப் பத்திரிகை "தி அமெரிக்கன் மினேர்வா" வெளியிடப்பட்டது.
- டிசம்பர் 26 - *கைஸ்பேர்க்* என்னும் இடத்தில் இடம்பெற்ற சமரில் பிரெஞ்சுப் படைகள் ஆஸ்திரியர்களைத் தோற்கடித்தனர்.

## நாள் அறியப்படாதவை
- ரோமன் கத்தோலிக்கம் பிரான்சில் தடை செய்யப்பட்டது.
- புனித ரோம் பேரரசு பிரான்சின் மீது போரை அறிவித்தது.
- யாழ்ப்பாணத்தில் பருத்தி முதற்தடவையாக விளைவிக்கப்பட்டது.

## தொடரும் நிகழ்வுகள்
- பிரெஞ்சுப் புரட்சி (1789-1799)

## பிறப்புகள்

## இறப்புகள்

## 1793 நாற்காட்டி
# வார்ப்புரு:Infobox monarch


| caption = }  

| headerstyle = background-color: #e4dcf6  
| header1 =  

| label2 =  
| data2 = }  

| label3 =  
| data3 = }  

| label4 = பதவி  
| data4 = }  

| label5 = }  
| data5 = }  

| label6 = }  
| data6 = }  

| label7 = }  
| data7 = }  

| header8 =  

| label9 =  
| data9 = }  

| label10 = }  
| data10 = }  

| label11 = }  
| data11 = }  

| label12 = }  
| data12 = }  

| label13 = }  
| data13 = }  

| header14 =  

| label15 =  
| data15 = }  

| label16 = }  
| data16 = }  

| label17 = }  
| data17 = }  

| label18 = }  
| data18 = }  

| label19 = }  
| data19 = }  

| header20 =  

| label21 =  
| data21 = }  

| label22 = }  
| data22 = }  

| label23 = }  
| data23 = }  

| label24 = }  
| data24 = }  

| label25 = }  
| data25 = }  

| header26 =  

| label27 = அரசி  
| data27 = }  

| label28 = }  
| data28 = }  

| label29 = }  
| data29 = }  

| label30 =  
| data30 =  

| label31 = வாரிசு(கள்)  
| data31 = }  

| data32 =  

| label33 = }  
| data33 = }  

| label34 = }  
| data34 = }  

| label35 = }  
| data35 = }  

| label36 = }  
| data36 = }  

| label37 = }  
| data37 = }  

| label38 = அரச குடும்பம்  
| data38 = }  

| label39 = }  
| data39 = }  

| label40 = அரச குலம்  
| data40 = }  

| label41 = தந்தை  
| data41 = }  

| label42 = தாய்  
| data42 = }  

| label43 = பிறப்பு  
| data43 =  

| label44 = இறப்பு  
| data44 =  

| label45 = அடக்கம்  
| data45 = |2= |<span>}}</span>}} }}  

| label46 = சமயம்  
| data46 = }  

| label47 = தொழில்  
| data47 = }  

| label48 =  
| data48 =  

}}<noinclude>  

</noinclude>